4. ΝΟΜΟΘΕΤ. ΔΙΑΤΑΓΜΑ υπ' αριθ. 535 της 22 Αυγ./1 Οκτ. 1941 Περί τροποποιήσεως και συμπληρώσεως α)του υπ' αριθ. 32/1941 Ν.Δ. περί συστάσεως κλπ. και β)του υπ' αριθ. 229/1941 Ν.Δ. περί κατασχέσεως κλπ. Το Ν.Δ. τούτο ετροποποιήθη υπό του Ν.Δ. 1080 της 21 Ιαν./4 Μαρτ. 1942 περί συμπληρώσεως του υπ' αριθ. 535/1941 Ν.Δ/τος. Τα άρθρα 3-10, 25, 29 και 30 αυτού κατηργήθησαν υπό του Ν.Δ. 2141/1943 (κατώτ. αριθ. 5), πλην η νομοθεσία αύτη δεν εκυρώθη (ούτε ηκυρώθη) μεταπολεμικώς, συνεπώς δύναται να θεωρηθή ισχύουσα μέχρι λήξεως της παραταθείσης μέχρι τέλους 1951 προθεσμίας της Συντ. Πράξεως 58/1945 περί εκκαθαρίσεως νομοθετημάτων της ξενικής κατοχής (τ. 1). Τα παραμείναντα εν ισχύϊ άρθρα 11-24, και 26-28 προβλέπουσι τα της κατασχέσεως και μεσεγγυήσεως των περιουσιών των κατηγορουμένων καταχραστών. Σελίς 161 Διάφορες Ειδικές Διαδικασίες 9.Β.ω.1-4

[Source: greek_legal_code_raptarchis | Tokens: 753]